Østfold Arbeiderblad (1933–1937)

Østfold Arbeiderblad var en norsk avis, utgitt i Sarpsborg fra 4. mars 1933 til 18. desember 1937. Den var organ for Norges Kommunistiske Parti. 

Avisen kom ut ukentlig,Side 91. Ole Martin Rønning: «Norges Kommunistiske Partis presse» i Arbeiderhistorie 2004. Årbok for Arbeiderbevegelsens arkiv og bibliotek. ISBN 82-90759-21-5 og ble lansert med undertittelen «Hvori opptatt Arbeidets Rett, Fredrikstad og Proletar-Røsten, Sarpsborg».Side 88-89. Einhart Lorenz: NKPs presse i 1920-årene, Tidsskrift for arbeiderbevegelsens historie 1/1979, side 75 - 92. Pax, Oslo ISBN 82-530-0957-7 Senere ble undertittelen endret til «Organ for Norges Kommunistiske parti i Østfold», da man hadde ambisjoner om å gjøre den til kommunistenes samlende fylkesavis. Det siste driftsåret hadde man rukket å etablere salg hos Narvesen både i Sarpsborg, Greåker, Fredrikstad, Moss, Halden, Rakkestad, Mysen, Askim - og Oslo.Østfold Arbeiderblad, 17. juli 1937

Den første redaktøren, William Mikalsen, tok fatt på oppgaven med avisen etter å ha studert ved Kominterns Lenin-skole i Moskva fra 1931 - 1933.Side 370. Ole Martin Rønning: Stalins elever. Kominterns kaderskoler og Norges Kommunistiske parti 1926-1949. Doktoravhandling i historie, Universitetet i Oslo 2010.</ref> I en tid da NKP-avisene slet kom Sarpsborg-avisen regelmessig i flere år.<ref>Side 262. Ole Martin Rønning: Stalins elever. Kominterns kaderskoler og Norges Kommunistiske parti 1926-1949. Doktoravhandling i historie, Universitetet i Oslo 2010.

I 1937 vedtok NKP å satse alt på daglig utgivelse av partiets sentrale organ Arbeideren, som man bare hadde klart å gi ut ukentlig. For å oppnå dette ble selv de viktige Trondheims- og Bergens-avisene Ny Tid og Arbeidet nedprioritert. I Østfold ble NKPs fylkesavis ofret for å skaffe flere lesere til Arbeideren. I avisens siste nummer proklamerte man på forsiden: «Arbeideren = Østfold Arbeiderblad» og meddelte av fylkesavisen nå skulle «gå inn i» hovedorganet. Samtidig fikk abonnentene Arbeideren tilsendt sammen med siste nummer av avisen.«Arbeideren = Østfold Arbeiderblad», Østfold Arbeiderblad 18. desember 1937 

«Østfold Arbeiderblad» var også navnet på Arbeiderpartiets avis i Sarpsborg fra 1921 til 1927, forløperen til Sarpsborg Arbeiderblad.

Redaktører
 William Mikalsen 1933 - 1934
 Alfr. L. Vestberg 1935 - 1937
 William Mikalsen 1937

Referanser

Kategori:Partiaviser (Norges Kommunistiske Parti)
Kategori:Aviser etablert i 1933
Kategori:Publikasjoner nedlagt i 1937
Kategori:Kommunisme i Norge